युवक ने हवलदार को मारा चाकू
दुमका |टाउन थाना, दुमका से रविवार को भागने दौरान एक आपराधिक प्रवृति के युवक ने हवलदार सलाउद्दीन अंसारी को पेट में चाकू मार दिया गया। इससे वह बुरी तरह घायल हो गए। उन्हें इलाज के लिए सदर अस्पताल में भर्ती कराया गया, जहां चिकित्सकों ने गंभीर हालत देखकर रेफर कर दिया। दुमका सदर अस्पताल में चिकित्सक हवलदार के पेट से चाकू भी नहीं निकाल सके। आरोपी युवक शहर के ग्रांट स्टेट मुहल्ले का रोहित शर्मा है। वह रविवार को अपने माता- पिता को बेवजह पीट रहा था। पिटाई से परेशान मां-बाप टाउन थाना में शिकायत करने पहुंचे थे। पूछताछ के लिए रोहित को भी थाना बुलाया गया था। उसी दौरान रोहित थाना परिसर से उठकर भाग गया। पुलिस ने रविवार को देर शाम उसे गिरफ्तार कर लिया।
hin_Deva hin_Deva